钦定古今图书集成/历象汇编/历法典/第074卷 > 章俊卿考索 > 论晦朔弦望
## 钦定古今图书集成/历象汇编/历法典/第074卷 > 章俊卿考索 > 论晦朔弦望

“夫天运一周，日移一度，月移十三度十九分度之七，
日舒月速，当其同谓之合朔。舒先速后，近一远三谓
之弦，相与为衡，分天之中谓之望，以速及舒，光尽体
伏，谓之晦。凡一十二晦朔，而岁成焉。”张衡《灵宪》曰：“日
譬则火，月譬则水，火则外光，水则含景。故月光生于
日之所照，魄生于日之所蔽，当日则光盈，就日则光”
尽也。《皇极外书》言：“月本黑，受日之光而白。”与《灵宪》之
说合矣。此所以有晦朔也。星家于诸纬行度皆能著
历，惟月行最速，未及八刻移一度不可著历。其为算
法积分成度，求之久远，易致差谬。欲明其要，不若求
之晦朔日之所次，则月之所会也。自朔日计之，每日
行十三度十九分度之七，至晦又求之会，则弦望所
次，皆可得而推，虽不中不远矣。日月之行，皆有盈缩。
日盈月缩，则后中而朔；月盈日缩，则先中而朔。故曰

盖日行三百五十六日有二十五刻而周天，月行二
十九日有五十三刻，强而与日会，凡三百五十四日
有三十七刻，而十二晦朔终矣。每岁馀十日有八十
八刻，三岁馀三十二日有六十四刻，而置闰受二十
九日有五十三刻，尚馀三百有十一刻。通十九岁计
之，共馀二百六日有七十二刻。凡置七闰，受二百六
日有七十一刻，乃无馀分。故扬雄《太元》十九岁为一
章。一章者，闰分尽也。按六历诸纬，与《周髀》云日月同
起于端度，日舒月速，凡日行十九周，月行二百五十
四周，而复会子端，是为一章。后汉制曰：“闰七而受其
岁十九，名之曰章”是也。四章为蔀。蔡邕《月令章句》曰：
“七十六年为蔀首”是也。二十蔀曰纪，纪法一千五百
二十年三纪为元。《韩子》曰：“四千五百六十岁为元”是
也。此所以书十二次以求月之晦朔而岁成也。
夫日舒而月速。其相会也以速而及舒。月之会日。常
以二十九日半强而相及。〈半强谓四百四十九分也〉“盖月行速而
日行迟故也。是故一岁之周，凡十有二会焉。以其序
而言之，十有一月会于星纪之次，十有二月会于元
枵，正月会訾娵，二月会降娄，三月大梁，四月实沈，五
月鹑首，六月鹑火，七月鹑尾，八月寿星，九月大火，十
月析木。夫会则为晦，晦而复苏，明于是乎生焉，是之
谓朔。月之行速，渐远于日，以周天言之，其近日也九
十一度有奇，其远于日也二百七十四度有奇，是之
谓近一远三谓之弦。”此盖谓上弦也。其行上远，而与
日对，去日百八十二度六十二分有奇，是之谓“相与
为衡，分天之中为之望。盖日与月相望故也。其行过
中，远于日也二百七十四度有奇，其近日也九十一
度有奇，亦谓之近一远三”谓之弦，此盖下弦也。上弦
在于八日，下弦在于二十二日，望在于十五日，此其
常也。上弦或进则在七日，或退则在九日，下弦或进
则在二十一日，或退则在二十三日，望或进则在十
四日，或退则在十六日，此皆其变也。